**FTESA E TRETË E APLIKIMEVE PËR GRANTE 2020**

**Udhëzues për aplikantët**

**Afati i fundit për aplikim: 17 qershor 2020, 00:00**

**1. Hyrje**

Kjo thirje për grante bëhet nga projekti Kultura për ndryshim, projekt i financuar nga Bashkimi Evropian i menaxhuar nga Zyra e Bashkimit Evropian në Kosovë, dhe zbatohet nga Qendra Multimedia dhe Goethe-Institut. Qëllimi i thrijes është forcimi i sektorit kulturor si një shtysë për zhvillimin socio-ekonomik të Kosovës duke përkrahuer projekte të qëndrueshme, dhe aktiviteteve të organizatave kulturore që promovojnë kreativitetin, gjithë-përfshirjen sociale dhe bashkëpunimin.

Projekti Kultura për ndryshim ka filluar në janar të vitit 2018 dhe përfshin një fushë të gjerë të aktiviteteve që do të zbatohen gjatë një periudhe tre vjeçare në sektorin e kulturës dhe arsimit në Kosovë.

Kjo thirrje ka për synim përkrahjen e nismave kulturore në Kosovë. Propozimet në këtë ftesë mund të dorëzohen për nismat e mëposhtme:

Përkrahje për projektet, platformat, festivalet e iniciativat e mëdha kulturore, ekzistuese apo të reja që organizohen e inicohen në Kosovë, të cilat inkurajojnë prodhimtarinë artistike dhe u mundësojnë krijuesve e grupeve artistike kosovare promovimin e veprave të tyre në nivel lokal e ndërkombëtardhe të cilat përfshijnë një apo më shumë aktivitete publike dhe rezultojnë me produkte inovative që kanë potencial qëndrueshmërie..

Shuma e përgjithshme për përkrahje në këtë thirrje është 21,669 EUR.

Shuma maksimale e përkrahjes për këtë thirrje është 4,000 euro.

Aplikimet mund të dorëzohen të shkruara në gjuhën shqipe, serbe apo angleze.

Aplikantët nuk mund të dorëzojnë më shumë se një aplikacion. Vetëm një aplikacion nga secili aplikues do të pranohet.

Afati përfundimtar për aplikim është 17 qershor 2020 më 00:00.

**2. Alokimet financiare**

Shuma maksimale e përkrahjes është 4,000 euro

Projekti Kultura për ndryshim rezervon të drejtën që të mos ndajë të gjithë shumën në dispozicion nëse propozimet e dorëzuara nuk i plotësojnë kriteret e përzgjedhjes.

**3. Pranueshmëria**

3.1. **Pranueshmëria e aplikantëve**

Aplikantët duhet të plotësojnë kushtet e mëposhtme:

* Të jenë organizata publike jo-fitimprurëse të themeluara ligjërisht në Kosovë, OJQ, shoqata apo operatorë tëtjerë kulturorë, apo organizata të shoqërisë civile, ose,
* Grupe joformale apo artistë/praktikues kreativë individualë me banim në Kosovë

Kushte të tjera:

* Aktiviteti kryesor i aplikantëve duhet të jetë në fushën e artit dhe/ose në fusha kulturore të ndërlidhura.
* Aplikantët duhet të jenë drejtpërdrejt përgjegjës për përgatitjen dhe menaxhimin e veprimit me partnerët e tyre dhe jo duke vepruar si një ndërmjetës.
* Subjektet fitimprurëse nuk janë të pranueshme në këtë thirrje për aplikim.
* Aktivitetet rajonale dhe transnacionale kanë të drejtë në këtë thirrje.
* Aktivitetet që iniciohen dhe zbatohen nga organizatat kulturore dhe operatorët jashtë Prishtinës do t'u jepet prioritet.
* **Përveç kësaj, prioritet do t'u jepet iniciativave kulturore të organizuara si një model bashkëpunimi midis dy ose më shumë organizatave kulturore ose operatorëve, dhe veçanërisht atyre që aplikojnë si një bashkëpunim midis skenës së pavarur kulturore dhe institucioneve edukative e te kultures.**
* Do tu ipet prioritet aktiviteteve që janë iniciuar nga grupet e margjinalizuara ose aktiviteteve nga të cilat përfitojnë këto grupe.

3.2. **Aktivitetet e pranueshme**

Kohëzgjatja

Kohëzgjatja e projekteve nuk duhet të jetë më shumë se 4 muaj nga nisja e projektit dhe duhet të përfundohet jo më larg se 30 tetor2020. Aplikuesit duhet të shënojnë datën dhe kohëzgjatjen e saktë të aktivitetit në formën e aplikimit.

Lloji i veprimit

Aktivitetet kulturore të propozuara duhet ti mbulojnë specifikisht të gjitha ato fusha kulturore të cilat që promovojnë lexueshmërinë, edukimin artistik, krijimtarinësidhe kontribuojnë në zhvillimin e mendimit kritik përmes arteve duke shfrytëzuar mjetet e teknologjisë inovative.

**Llojet e mëposhtme të veprimeve nuk do të jenë të pranueshme për financim:**

* Ngjarje të natyrës fetare apo politike;
* Veprime që për qëllim kanë kryesisht bursat individuale për studime, hulumtime apo kurse të trajnimit.
* Kostot operative të organizatave aplikuese (vetëm kostot administrative në lidhje me zbatimin e aktivitetit mund të jenë të pranueshme).
* Borxhet dhe detyrimet.
* Veprime që përbëhen ekskluzivisht ose kryesisht nga shpenzimet kapitale, siç janë infrastruktura, toka, apo pajisjet.
* Veprime të destinuara për të mbledhur fonde ose rritur reklamimin mediatik të aplikantit apo partnerit/partnerëve të vet.
* Veprime që i mbështesin drejtpërdrejt partitë politike.

**4. Kriteret e përzgjedhjes**

Një komision vlerësimi do të hartojë listën e projekteve të përzgjedhura për financim të mundshëm. Përgjegjësia për vendimin përfundimtar merret nga Zyra e Bashkimit Evropian në Kosovë. Aplikacionet e kualifikuara/projektet do të vlerësohen në bazë të kritereve të mëposhtme:

|  |  |  |  |
| --- | --- | --- | --- |
|  | **Kriteret**  | **Definicioni**  | **Koeficienti maksimal** |
| 1. | Rëndësia e projektit në bazë të prioriteteve të programit “Kultura për Ndryshim” | Ky kriter do të vlerësojë se sa përkojnë fushat prioritare, aktivitet dhe rezultatet e projektit në relacion me objektivat e ftesës për propozime të programit “Kultura për Ndryshim”. Në këtë aspekt, komiteti vlerësues do të analizojë efektin e projektit tek grupet e synuara dhe përfituesit nga aktivitetet. Komiteti vlerësues do të vlerësojë përfshirjen e komuniteteve lokale në aktivitete kulturore. Iniciativat që do marrin pika shtesë në këtë kriter do të jenë ato që: 1. Bashkëpunojnë me bibliotekat komunale publike dhe institucionet edukative në nivel lokal, duke siguruar vazhdimësi afatgjate të iniciativave kulturore. 2. Fuqizojnë edukimin kulturor në nivel lokal duke përfshier nxënësit, mësimdhënësit e prindërit si dhe institucionet kulturore lokale. 3. Janë iniciativa inovative artistike dhe kanë potencial për t‘u zhvilluar në të ardhmen. 4. Kanë për qëllim transformimin e aktivitetit kulturor në produkt artistik që mund të shfrytëzohet për qëllime edukative të të rinjve. Në këtë rrafsh, prioritet do tu jepet kurseve online për të shkruarit kreativ, rrëfimtarisë (storytelling) dhe aktiviteteve të tjera edukative me bazë në arte tëcilat i kontribuojnë kreativitetit dhe ngritjes së të menduarit kritik tek të rinjtë. 5. Inciativat kulturore që kontribuojnë në zhvillimin edukativ përmes arteve si mjet për ndryshim shoqëror. | 35 |
| 2. | Fuqia kreative epërmbajtjes dheveprimtarive | Ky kriter vlerëson ndikimin e përgjithshëm të veprimit në aspektin e vlerës artistike dhe potencialit kreativ për ndryshim shoqëror dhe inovacion. | 20 |
| 3. | Strategjia ekomunikimit dhendikimi | Ky kriter do të vlerësojë se si aplikanti ka dizajnuar strategjinë e komunikimit me publikun në përgjithësi, dhe më përfituesit në veçanti. Shpërndarja më e gjerë e informatave mbi aktivitetet dhe rezultatet e projektit do të vlerësohet më lart nga komiteti vlerësues. Propozimet për shtypjen e broshurave dhe posterëve duhet të justifikohen dhe duhet të kenë sqarim të detajuar rreth sasisë, grupit të synuar etj. | 10 |
| 4. | Cilësia e ofertësfinanciare | Kriteri vlerëson buxhetin dhe raportin mes kostos së vlerësuar të veprimit të propozuar dhe kostove reale. Nëse me aktivitetin e propozuar është i paraparë kontributi i financuesve të tjerë, organi financues dhe mjetet e ndara dhe/ose ato që pritet të pranohen, duhet të shënohen në mënyrë të qartë në formularët e aplikacionit dhe të buxhetit. | 15 |
| 5. | Potenciali i ekipit tëProjektit | Kriteri vlerëson potencialin e projektit duke vlerësuar cilësinë dhe strukturën e ekipit të projektit në sektorin e kulturës. | 10 |
| 6. | Përvoja emëhershme | Kriteri vlerëson ekspertizën e aplikantit në fushën e ndërlidhur me aktivitetin në mënyrë që të sigurojë cilësi të mirë të rezultateve. | 10 |
|  **TOTALI I PIKEVE** | **100** |

Aplikacionet do të vlerësohen sipas pikëve prej 0 në 100 dhe do të renditen në përputhje me meritat e tyre. Pragu është vendosur në **60 nga 100 pikët**.

**5. Monitorimi dhe mbështetja për përfituesit**

Ekipi i projektit Kultura për ndryshim do të sigurojë një “help desk” (qendër të asistencës) për përfituesit rreth çështjeve si menaxhimi, marketingu, shpërndarja e materialeve, mbledhja e fondeve, ndërtimi i audiences dhe administrimin financiar për të siguruar zbatimin korrekt të projektit si dhe zhvillimin dhe qëndrueshmërinë e tyre në të ardhmen.

**6. Dispozitat financiare**

Financimi do të mbulojë maksimumin prej 80% të buxhetit të plotë të projektit. Në raste të jashtëzakonshme dhe të arsyetuara, financimi mund të mbulojë deri në 100% të buxhetit të përgjithshëm të projektit.

**6.1 Shpenzimet e pranueshme**

Vetëm “shpenzimet e pranueshme” do të mbulohen nga një grant. Kategoritë e shpenzimeve të pranueshme dhe ayre të papranueshme janë cekur më poshtë.Shpenzimet e pranueshme janë shpenzimet e shkaktuara realisht nga përfituesi i një granti dhe të cilat plotësojnë kriteret e mëposhtme:

* Ato janë të shkaktuara gjatë kohëzgjatjes së veprimit;
* Ato janë cekur në buxhetin e vlerësuar të përgjithshëm;
* Ato janë të shkaktuara në lidhje me veprimin që është subjekt i grantit dhe janë të nevojshme për zbatimin e veprimit;
* Ato janë të identifikueshme dhe të verifikueshme, veçanërisht duke u regjistruar në regjistrat e kontabilitetit të përfituesit të përcaktuara në përputhje me standardet e kontabilitetit në Kosovë dhe në pajtim me praktikat e zakonshme të llogaritjes të shpenzimeve të përfituesit;
* Ato janë në përputhje me kërkesat e legjislacionit social dhe tatimor.

Shpenzimet e drejtpërdrejta të pranueshme

Shpenzimet e drejtpërdrejta të pranueshme për veprime janë ato shpenzime të cilat, duke pasur parasysh kushtet e përcaktuara më sipër, janë të identifikueshme si shpenzime specifike të lidhura drejtpërdrejt me kryerjen e veprimit, siç janë:

* Shpenzimet e udhëtimit dhe të akomodimit (për takime, konferenca, ngjarje, etj.)
* Tarifat profesionale për ekspertë të përfshirë drejtpërdrejt në zbatimin e veprimit.
* Shpenzimet e konsumit dhe furnizimet, me kusht që ato të jenë të identifikueshme dhe të destinuara për aktivitetet e projektit.
* Shpenzimet që dalin direkt nga kërkesat e lidhura me kryerjen e veprimit.
* Shpenzimet e qirave të ambienteve që janë të ndërlidhura me zbatimin e veprimit.

**6.2. Shpenzimet e papranueshme**

Shpenzimet e mëposhtme nuk janë të pranueshme:

* Borxhet dhe pagesat e shërbimit të borxhit (interesat)
* Dispozitat për humbje ose detyrime të mundshme në të ardhmen
* Blerjet e tokës apo ndërtesave
* Blerjet e automjeteve
* Qeraja për zyre, përderisa aplikuesi mund të verifikojë që zyra përkatëse është e nevojshme për qëllim të zbatimit të veprimit.
* Humbjet e këmbimit valutor
* Taksat, përfshirë TVSH-në, përveç nëse përfituesi ose bashkë-përfituesit mund të demonstrojnë se nuk mund të kërkojnë t‘iu kthehen ato
* Kredi për palë të treta.

**7. Kontrata**

Projekti Kultura për ndryshim do të nënshkruajë një kontratë me përfituesit që do të përfshijë informacione nga aktivitetet që do të kryhen, vlera e kontratës, modalitetet e pagesës dhe të raportimit.

Pagesa e parë para-financuese, e cila mbulon 60% të shumës së grantit, do të bëhet pas nënshkrimit të kontratës nga të dyja palët.

Pagesa e dytë qe mbulon vlerën e 40% do të paguhet pas përfundimit të aktivitetit të fundit në kuadër të projektit të aplikuar dhe pas aprovimit të raportit final të aplikuesit nga ana e projektit Kultura për ndryshim.

**8. Raportimi**

Përfituesit do t'i kërkohet të dorëzojë raportin përfundimtar jo më vonë se 30 ditë pas përfundimit të zbatimit të veprimit. Raporti përfundimtar duhet të përfshijë:

* Pjesa narrative: në jo më shumë se 4 faqe, përmbledhje e aktiviteteve të kryera, dëshmitë kryesore (artikuj të gazetave, vegëza për medie, programe, fletëpalosje, lista të pjesëmarrësve etj.), që i mbështesin ato dhe rekomandimet që dalin prej tyre.
* Seksionin financiar: përfshin detajet mbi shpenzimet (origjinalet e të gjitha faturave).
* Anekset: dokumente që mund të verifikojnë zbatimin e veprimeve, siç janë publikimet, materialet e komunikimit, fotografi, listat e pjesëmarrësve, etj.
* Format për raportim narrativ dhe financiar do t’u dorëzohen përfituesve të granteve në fazat e para të zbatimit të projektit të tyre nga ekipit i projektit Kultura për ndryshim.
1. **Publiciteti**

Përfituesit duhet të njohin e publikojnë kontributin e fondeve të BE-së në të gjitha publikimet, posterët, programet, materialet audio-vizuale, prezencën në internet dhe media sociale, apo në produkte të tjera për të cilat janë përdorur fondet. Përfituesit duhet të konfirmojnë datat e aktivitetit kulturor 3 javë më herët me Zyrën e Bashkimit Evropian në Kosovë dhe projektin Kultura për ndryshim.

Në këtë drejtim, logot dhe klauzola e përgjegjësisë të Kultura për ndryshim dhe Zyrës së Bashkimit Evropian në Kosovë që do të përdoren, do t‘iu sigurohen aplikantëve të suksesshëm nga ekipi i projektit të Kultura për ndryshim.

**10. Dorëzimi i propozimeve**

Aplikantët duhet të vizitojnë ueb faqen e Qendra Multimedia, ku te nën-faqja Kultura për Ndryshim mund të shkarkojnë pakon e aplikimit (formën e aplikacionit narrativ dhe formën e buxhetit).

Forma narrative e aplikacionit duhet të mbushet sipas udhëzimeve për aplikantët, që janë te specifikuara në fund të formës. Kjo formë mund në dorëzohet në formatin PDF (e preferuar) apo në formatin Word.

Aplikanti duhet ta mbushë edhe formën e buxhetit, sipas udhëzimeve të buxhetit.

Dokumentacioni shtesë për aplikim, në formë të skanuar, është:

* Çertifikata e regjistrimit e organizatës (me përjashtim të iniciativave jo-formale).

Dokumentacioni i kompletuar, që përmban formën e aplikimit narrativ, formën e buxhetit dhe çertifikatën e regjistrimit, të gjitha duhet të bashkangjiten në një emailin për aplikimet.

Aplikimi bëhet vetëm në formë elektronike, në email adresën: grants@qendra.org

Titulli i emailit duhet jetë: Thirrje për aplikim 3 – Kultura për ndryshim – [emri i organizatës]

**Afati:** Aplikacionet në formë elektronike me email duhet të dërgohen deri më**17 qershor 2020, në ora 00:00.** Çdo aplikacion që dërgohet pas kësaj date dhe kohe do të përjashtohet automatikisht nga vlerësimi.

Aplikacionet pranohen në gjuhën **shqipe, serbe apo angleze**.

Kurrfarë modifikimesh në aplikacion nuk do të lejohen pas skadimit të afatit për aplikim. Megjithatë, në qoftë se ekziston nevoja për të qartësuar aspekte të caktuara apo për korrigjimin e gabimeve teknike, komisioni i vlerësimit mund të kontaktojë aplikantin për këtë qëllim gjatë procesit të vlerësimit.

Çdo pyetje lidhur me përgatitjen e aplikacionit mund të dërgohet me e-mail në adresën si vijon: grants@qendra.org

Vendimi për dhënie të granteve

Të gjithë aplikantët do të njoftohen përmes e-mailit në lidhje me rezultatet e procesit të përzgjedhjes.

Lista e aplikacioneve të përzgjedhura do të publikohet nëpërmjet kanaleve të informimit të projektit Kultura për ndryshim:

Faqja e Qendra MULTIMEDIA në Facebook -<https://www.facebook.com/QendraMultimedia/>
Ueb-faqja e Qendra MULTIMEDIA - [www.qendra.org](http://www.qendra.org/)